Polisielid skiet glo meisie dood | Maroela Media
"Die paartjie het glo teruggekeer van die Bellville-hof waar die man verskyn het in verband met 'n saak van huishoudelike geweld teen hom," het Grace Langa, waarnemende woordvoerder van die onafhanklike polisieondersoek-direktoraat (Opod), in 'n verklaring gesê.
Die beampte het glo sy dienspistool gebruik om die 37-jarige ma van sy twee kinders te skiet. "Na bewering is 15 skote gevuur," het Langa bygevoeg. Die paartjie se twee kinders was glo tydens die misdaad in die huis.
Die paartjie het glo ook 'n geskiedenis van huishoudelike geweld.
Die 36-jarige beampte het homself aan die Delft-polisie oorgegee en hy is in hegtenis geneem. -SAPA
Kellies · 6 jare gelede
Ek wonder of almal wat so 'n magtige bohaai oor Oscar Pistorius opgeskop het nou nog 'n groter bohaai hieroor gaan maak? Hierdie klink vir my baie erger as Oscar se saak!!!